
Το εικαστικό-μουσικό δρώμενο Atelier του φωνητικού συνόλου 
MAGISTERIUM παρουσιάζει η Κοινο_Τοπία για φιλανθρωπικό σκοπό 

Η Εταιρεία Κοινωνικής Δράσης και Πολιτισμού Κοινο_Τοπία www.koinotopia.gr στα πλαίσια των δράσεων της για την προαγωγή του πολιτισμού, την κατανόηση της διαφορετικότητας και της πολυπολιτισμικότητας παρουσιάζει το εικαστικό-μουσικό δρώμενο ‘‘Atelier’’ του φωνητικού συνόλου MAGISTERIUM στον πολυχώρο Αίγλη στη Veso Mare (Ακτή Δυμαίων 17, Πάτρα) τη Δευτέρα 2 Ιουλίου στις 9μμ 

Για κράτηση μπορείτε να απευθυνθείτε στο 2615.002009, στο info@koinotopia.gr και στα γραφεία της Κοινο_Τοπίας Μαιζώνος 139 και Παντανάσσης, 4ος όροφος τις μέρες λειτουργίας της γραμματείας Δευτέρα, Τρίτη, Τετάρτη 11-2μμ και Πέμπτη, Παρασκευή 7-9μμ. Τα έσοδα του δρώμενου θα δοθούν εξ ολοκλήρου για φιλανθρωπικό σκοπό.
ATELIER
Η δράση διαδραματίζεται στο ατελιέ ενός ζωγράφου σε κάποιο χωριό της Ελλάδας σε μια μελλοντική εποχή. Ο ζωγράφος ακούει στο ραδιόφωνο τη συνέντευξη ενός παιδικού του φίλου που είναι πια διάσημος τενόρος στο εξωτερικό. Οι αναμνήσεις του τενόρου από την παιδική του ηλικία στο χωριό ξυπνούν και στο ζωγράφο εικόνες και αισθήσεις. Σταδιακά γίνεται αντιληπτό ότι η απόσταση των δύο φίλων είναι επώδυνη και για τους δύο. Υπάρχει ένας σχεδόν ανεξήγητος δεσμός μεταξύ τους. Το φωνητικό σύνολο βοηθά στην ανάκληση των αναμνήσεων που φαίνεται να είναι κοινές στους δύο φίλους. Στο τέλος της συνέντευξης καταλαβαίνουμε ότι ο τενόρος είναι πρόθυμος να εγκαταλείψει την καριέρα του και να γυρίσει πίσω στον τόπο του και στον παιδικό του φίλο. 

Κατά τη διάρκεια της παράστασης θίγονται θέματα όπως: 

· οι υπαρξιακές συνέπειες από την εξ ανάγκης απομάκρυνση από τον τόπο του καθενός για λόγους οικονομικούς και επαγγελματικούς

· η σημασία της καλλιέργειας των τεχνών από μικρή ηλικία

· η επικοινωνία μέσω των μέσων μαζικής ενημέρωσης

· η συνέχεια και η παγκοσμιότητα της παράδοσης της δυτικής μουσικής

· οι ανομολόγητες σχέσεις μεταξύ ανθρώπων του ίδιου φύλου

· η ελπίδα για αλλαγή του επαγγελματικού κλίματος εντός του περιβάλλοντος της παγκοσμιοποίησης

MAGISTERIUM vocal ensemble
Το φωνητικό σύνολο MAGISTERIUM παράγει ομαδικά τα σενάρια των παραστάσεών του. Όλα τα μέλη συμμετέχουν στη σκηνοθεσία, τη μουσική προετοιμασία, την κινησιολογία, τη σκηνογραφία, την ενδυματολογία και το μακιγιάζ. 
 
SOPRANI
Γασπαρινάτου Γιόλα, Μποτίνη Γκουλνόρ, Νησίδη Μαριλένα, Τσίρη Παναγιώτα, Τσίγκα Φαίη, Τσιούτσια Λίλιαν, Χατζηνικόλα Θεοδώρα



ALTI
Αγγελοπούλου Μαριλένα, Αχιλλεοπούλου Ζαχαρή, Ζυγομαλά Ελίνα, Ντρουβάρη Διονυσία

TENORI
Γαλάνης Γιώργος, Καλέρης Κωνσταντίνος, Κουκιάς Αλέξανδρος, Μανιατόπουλος Μάριος, Παναγιωτάτος Σταύρος

BASSI
Θεοφιλάτος Τάσος, Καββαθάς Κωνσταντίνος, Καραγιάννης Λεωνίδας, Κωνσταντάρας Βασίλης, Λάζαρης Βασίλης 

Trailer παραγωγής MAGISTERIUM (αρχείο) 
 https://www.youtube.com/watch?v=baXaQgUokYg
Trailer παραγωγής MAGISTERIUM (αρχείο) https://www.youtube.com/watch?v=48T0w79WOWA
Πληροφορίες για δημοσιογράφους: Ανδρέας Σπηλιώτης 2615.002009
